### | | | | --- | --- | | | | | --- | | **Byråd** 24. marts 2020 Sagsnr. 710-2019-12450 Dok.nr. 710-2020-110377 Simone Thomsen | | 52.                 Anlægsbevilling - Byggemodning - Bjergegårdsvej i Hinnerup - Åbent

###

|  |  |
| --- | --- |
| Tidl. politisk behandling | BY, 24.09.19, pkt. 149 |
| Forventet sagsgang | TM-U, ØK, BY |
| Lovgrundlag | Lokalplan 369, [adresse]

###

**SAGENS INDHOLD**

Byrådet skal i denne sag tage stilling til en
anlægsbevilling på 21,73 mio. kr. til udstykning og byggemodning af et nyt
boligområde ved [adresse] i Hinnerup samt faciliteter til opretholdelse af
den eksisterende busrute 200. Byggemodningen indeholder anlæg til lokal
afledning af regnvand (LAR).

Udstykningen, som er afgrænset af [adresse], [adresse],
Inga Koch og Kaspar Steffensen, omfatter et samlet areal på ca. 8,6 hektar, hvor der
forventes udstykket 49 nye parcelhusgrunde. Der er i 2019 gennemført en
kabellægning af højspændingsledningerne i området, som gør det muligt at
realisere lokalplan nr. 369 og kommende udstykninger nord for Inga Koch.

Projektet omfatter byggemodning og udstykning af området
samt etablering af faciliteter ved [adresse] til opretholdelse af den
eksisterende busrute 200.

Byggemodningen forventes gennemført i perioden maj 2020 til
april 2021.

Udstykning og byggemodning af arealet ved [adresse] er
en delvis realisering af lokalplan nr. 369. Den resterende del af
lokalplanområdet øst for Haarvej byggemodnes af en privat bygherre.

**VURDERING**

Efterspørgslen på boliggrunde i Hinnerup er meget høj.
Derfor bør hele kommunens areal med 49 boliggrunde byggemodnes på én gang.

Yan Mathiasen ved [adresse] vil i overensstemmelse med
lokalplanen blive etableret med centralt placerede torvearealer, som indrettes
til leg, ophold og bevægelse. Det vurderes, at denne udformning af vejarealer
vil bidrage til at gøre udstykningen mere attraktiv.

Der er i 2019 gennemført en forundersøgelse med det formål
at afdække mulighederne for implementering af LAR (Lokal Afledning af Regnvand)
i udstykningen. Forundersøgelsen har vist, at det er muligt at håndtere
regnvand via regnbede med nedsivningsbrønde jævnt fordelt i området.

Det i lokalplanen skitserede regnvandsbassin kan derfor
udelades. I stedet planlægges fællesarealet i udstykningens nordøstlige hjørne
udnyttet til håndtering af ekstremregn, jf. vedlagte kortbilag. Arealet
terrænreguleres, så der skabes bufferkapacitet til oplagring af vand, hvis der
indtræffer kraftigere regnhændelser end LAR-anlægget kan håndtere. Det vil
samtidig bidrage med en ekstra sikkerhed til håndtering af hverdagsregn,
hvilket anbefales, idet anlægget vil være det første af sin art i [adresse]
Kommune. Fællesarealet vil kunne anvendes til rekreative aktiviteter, da
området kun undtagelsesvis vil være oversvømmet.

LAR-anlægget dimensioneres til en 5-års regnhændelse, hvor
anlægget skal håndtere regnvand fra grund- og vejarealer. Anlægget kan dermed
håndtere vand svarende til [adresse] generelle servicemål.

Der er indgået en aftale mellem kommunen og [adresse]
Forsyning om fordeling af anlægs- og driftsudgifter i en periode på foreløbigt
fem år. På baggrund af erfaringstal fra etablering af ledningsanlæg til
bortledning af regnvand på Hvedebakken i Hammel er det fastlagt, at [adresse]
Spildevand afholder 80% af udgifterne til etablering af LAR-anlægget og
Favrskov Kommune de resterende 20%. Den samlede anlægsudgift til LAR-anlægget
vil være ca. 2,0 mio. kr., hvilket er sammenlignelig med en tilsvarende
traditionel løsning.

Yan Mathiasen i området forventes at få status som private
fællesveje på baggrund af praksis med opklassificering af vejene i kommunen.
Grundejerforeningen vil derfor på sigt skulle overtage drift af vejarealer,
samt bidrage til driften af LAR-anlægget.

[adresse] har behov for at opsamle erfaringerne med
LAR-anlægget og følge driften tæt de første fem år, så det sikres, at anlæggets
funktion lever op til forudsætningerne. Derfor anbefales det, at kommunen
afholder driftsomkostningerne i perioden.

Etablering af den endelige beplantning i regnbede vil blive
igangsat, når området er tilstrækkeligt udbygget. Det forventes således, at
LAR-anlægget kan færdiggøres i 2022 og at Favrskov Kommunes driftsforpligtelser
overdrages til grundejerforeningen i 2027.

Det eksisterende grusareal ved [adresse] dag
som endestation og vendemulighed for den regionale busrute 200
(Hinnerup-Skanderborg). Det fremgår af lokalplan nr. 369, at der fra [adresse]
fortsat kan være tilkørsel for busser til en endestation i lokalplanens nordvestlige
hjørne. Lokalplanen giver mulighed for at busholdepladsen kan nedlægges og
arealet kan anvendes til boligformål.

For at opretholde uændret busbetjening af området, vil et
areal svarende til to boliggrunde i udstykningens nordvestlige hjørne fortsat
blive anvendt som endestation. For at imødekomme krav vedrørende adgang til
velfærdsfaciliteter, vil der blive behov for etablering af en ny servicebygning
på arealet. Den fremtidige byudvikling nord for Inga Koch vil give mulighed for
etablering af endestationen på en ny placering.

Det bemærkes, at selv om de to grunde midlertidig anvendes
til endestation for rute 200, bliver grundene byggemodnet samtidig med resten
af området. De to grunde vil blive klargjort til salg, når endestationen er
flyttet til en ny placering.

Den senere flytning af endestationen til en ny placering
nord for Inga Koch vil formentlig medføre udgifter til en samlet trafikal
løsning omkring krydset Rylevej/Haldumvej og arealerhvervelse til holdepladsen
for busserne.

**ØKONOMI**

Anlægsudgifterne til byggemodning og udstykning af
boligområdet ved [adresse] udgør overslagsmæssigt 21,73 mio. kr. fordelt
som følger:

|  |  |
| --- | --- |
| **Aktivitet** | **Beløb kr.** |
| Opmåling og udstykning | 820.000 kr. |
| Byggeledelse, projektafklaring og tilsyn | 300.000 kr. |
| Etablering af servicebygning ved [adresse] | 650.000 kr. |
| Anlæg af veje og stier | 7.560.000 kr. |
| Indretning af torvearealer m.v. | 1.500.000 kr. |
| Etablering af LAR-anlæg | 400.000 kr. |
| Klimasikring og bufferkapacitet | 510.000 kr. |
| Belysning | 600.000 kr. |
| Tilslutningsafgifter | 6.600.000 kr. |
| Fællesarealer og beplantning | 540.000 kr. |
| Vedligeholdelse af området i salgsperioden | 250.000 kr. |
| Uforudsete udgifter | 2.000.000 kr. |
| **I alt** | **21.730.000 kr.** |

Udover ovennævnte anlægsudgift vil der i 2021 være en udgift
til vejafvandingsbidrag på 270.000 kr., der skal konteres som en driftsudgift. Vejafvandingsbidraget
er fastsat på baggrund af Favrskov Forsynings takster.

Byrådet har 27. november 2018 og 24. september 2019 givet en
anlægsbevilling på samlet 15,85 mio. kr. til kabellægningsprojektet og
forundersøgelser for byggemodningen.

Der er i Budget 2020-23 afsat 12,0 mio. kr. i 2020 og 7,68
mio. kr. i 2021 til byggemodning og udstykning af området.

For at kunne gennemføre byggemodning og udstykning som
beskrevet, er der behov for finansiering af en merudgift på 2,42 mio. kr.
Merudgiften er opstået på baggrund af indregnede udgifter til indretning af
torvearealer, klimasikring og bufferkapacitet samt højere andel af uforudsete
udgifter end normalt, da der er ikke tidligere er opført lignende anlæg i
Favrskov Kommune.

Der er i jordforsyningsbudgettet afsat en pulje til
uspecificerede byggemodningsudgifter, arkæologiske undersøgelser, vejanlæg mv.
på 10,0 mio. kr. i 2020. Det foreslås, at merudgiften finansieres heraf.

[adresse] årlige udgifter til drift og vedligehold
af det færdige vej- og stianlæg, som ikke bliver overdraget til
grundejerforeningen, udgør overslagsmæssigt 85.000 kr. Det foreslås, at
udgiften indarbejdes i forbindelse med den tekniske budgetlægning for budget
2021-24.

Den årlige udgift til vedligehold af LAR-anlægget er anslået
til 120.000 kr. ekskl. moms. Heraf vil Favrskov Spildevand afholde udgifter til
vedligehold af filtermuld og infiltrationsbrønde, hvilket modsvarer drift af
hovedledninger og regnvandsbassin i et traditionelt anlæg. Udgiften hertil er
anslået til ca. 23.000 kr. årligt. De resterende omkostninger, på ca. 97.000
kr. årligt, som vedrører renhold af vandrender samt vedligehold af beplantning,
skal afholdes af Favrskov Kommune og senere grundejerforeningen.

Efter de første fem års drift – og før driftsansvaret for
vejvedligeholdelsen overføres til grundejerforeningen - vil der blive foretaget
en evaluering, hvor eventuel behov for tilretning af plejeplaner og
driftsbudgetter vil blive håndteret.

Det bemærkes, at der er skitseret 49 boliggrunde i
lokalplanen for området, og at salget af disse forventeligt vil medføre
salgsindtægter i størrelsesorden 70-75 mio. kr. ekskl. moms.

Udbud og salg af grunde forventes iværksat i 1. kvartal
2021. En særskilt sag om prissætning og salg af grundene vil senere blive
forelagt til politisk behandling.

**INDSTILLING**

Direktøren for Teknik og Miljø indstiller til Byrådet:

1.     At give et
tillæg til rådighedsbeløbet på 2,42 mio. kr. finansieret af puljen til uspecificerede
byggemodningsudgifter, arkæologiske undersøgelser, vejanlæg m.v. i 2020.

2.     At give en
anlægsbevilling på 21,73 mio. kr. til udstykning og byggemodning af nyt boligområde
ved [adresse] i Hinnerup finansieret af de afsatte rådighedsbeløb i 2020
og 2021.

3.
At godkende en udvidelse af driftsbudgettet for vejvedligehold på
270.000 kr. i 2021 til afholdelse af udgift vedrørende vejafvandingsbidrag
finansieret af det afsatte rådighedsbeløb.

4.     At
godkende en udvidelse af driftsbudgettet for vejvedligehold på 85.000 kr.
årligt fra 2021 til vedligehold af vej- og stianlæg, der indarbejdes i den
tekniske budgetlægning for 2021-24.

5.     At
godkende en udvidelse af driftsbudgettet på jordforsyningsområdet på 97.000 kr.
årligt til vedligehold af LAR-anlægget i [adresse], der indarbejdes i den
tekniske budgetlægning for 2021-24.

**BESLUTNING**

***Teknik- og Miljøudvalget, 5. marts 2020:***

Fraværende:Ingen

Ad 1-5: Indstilles godkendt.

Forvaltningen anmodes om at fremlægge en redegørelse for
grundejernes samlede forventede driftsøkonomi. Redegørelsen forelægges byrådet
ultimo 2020. Ved samme lejlighed vurderes det, om driftsudgiften på længere
sigt skal overgå til grundejerne.

***Økonomiudvalget, 17. marts 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Kortbilag - Nyt boligområde ved [adresse] | 710-2020-41945 |